फिल्म 'ओम शांति ओम' और 'लक बाय चांस' में गेस्ट रोल निभाने के बाद निर्माता-निर्देशक करण जौहर अब लीड रोल में नजर आएंगे। करण अनुराग कश्यप की फिल्म 'बॉम्बे वेल्वेट' में रणबीर कपूर के अपोजिट विलेन के किरदार में दिखेंगे।
फिल्म 'बॉम्बे टॉकीज' के लिए अनुराग के साथ काम कर चुके करण को इस रोल का ऑफर उन्हीं दिनों में मिला था।
एक समाचार पत्र को दिए इंटरव्यू में करण ने कहा, "ये सच है कि मैं अनुराग की नई फिल्म में काम करने वाला हूं। मैं विलेन का रोल करूंगा।"
गौरतलब है कि करण जौहर साल 1995 में रिलीज फिल्म 'दिलवाले दुल्हनिया ले जाएंगे' में पहली बार स्क्रीन पर दिखे थे। इस फिल्म में उन्होंने शाहरुख के दोस्त का किरदार अदा किया था।
41 वर्षीय फिल्म निर्माता अपने नए रोल को लेकर उत्साहित हैं।
bho_Deva hin_Deva hin_Deva hin_Deva hin_Deva